Hér á eftir er farið yfir helstu 
lærdóma sem draga má af
rannsókninni um hvaða ástæður 
lágu að baki baráttu döff fyrir
viðurkenningu á íslensku táknmáli 
sem fullgildu tungumáli og
hvaða áhrif viðurkenningin hefur 
haft á stöðu táknmálsins í dag.
Viðurkenning á íslensku táknmáli og 
staða þess hefur oft verið í umræðu
döff um sig og aðstæður 
sínar síðustu áratugi.
Í raun má segja að döff 
velji sömu aðferðir og
einkennir þjóðir í sjálfstæðisbaráttu.  
Þær leitast við að styrkja
og vernda tungumálið og fá það 
viðurkennt í lögum sem móðurmál.
Í upphafi sjálfstæðisbaráttu  
Íslendinga, snemma á 19. öld,
var lögð áhersla á tungumálið og 
mikilvægi þess fyrir íslenskt þjóðerni
og þjóðarvitund. Hér á landi eigum 
við íslenskt táknmál því táknmál
er ekki alþjóðlegt mál. Í baráttu fyrir viðurkenningu 
íslenska táknmálsins lögðu döff áherslu á táknmál sem
móðurmál sitt og mikilvægi þess
fyrir döfferni samfélags döff.